Norgga Báŋku

Norgga Báŋku lea Norgga váldobáŋku. Stuorradiggi ásahii dan geassemánu 14. b. 1816.


Dan ovddasvástádus lea ruhtapolitihka jotkkolaš ollašuhttin. Norgga Báŋku lea sierra riektesubjeakta, maid stáhta oamasta, ja dan doibmii guoská miessemánu 24. b. 1985` láhka nr. 28 Norgga Báŋkku ja ruhtavuogádaga birra (Guovddášbáŋkoláhka), ja dasa gullevaš láhkaásahusat. 

Norgga Báŋku galgá ollašuhttit ruhta-, kredihtta- ja valuhtapolitihka ja leat ráđđeaddi orgána dan hárrái. Dat galgá ráhkadahttit báberruđaid ja šlánttiid, ovddidit beaktilis máksinvuogádaga riikka siskkobeallái ja olgoriikka ruhtarávnnjiide ja gozihit ruhta-, kredihtta- ja valuhttamárkaniid. Norgga Báŋku galgá doaimmahit barggus ekonomiijapolitihka njuolggadusaid mielde, maid stáhta eiseválddit leat nannen, ja čuovvut riikkaidgaskasaš geatnegasvuođaid, mat čatnet riikka. Gonagas mearrida kursavuogádaga áššiid, mat gusket kruvdnui ja kruvnno kurssa rievdadusaide.

 Leaŋkkat 

 Norgga Báŋkku birra regjeringen.no-siidduin
 Norgga Báŋkku ruoktosiidu

Kategoriija:Norga